ڭاد المالح

ݣاد المالح فنان و كوميدي مغريبي يهودي خلاق ف الدار البيضا ف 19 أبريل 1971، كبر فواحد الفاميلة يهودية مغريبية، عندو حتى لجنسية لكانادية، كيهضر مزيان ب دارجة، و لفرانساوية و لعبرية، و عندو نيڤو طالع ف نݣليزية. و حتى لأرمينية تيهضر بها.

 حياتو 
كبر ݣاد لمالح فعائلة ميسورة ف واحد لحومة ف دار البيضا. تعرف ب لبسالة ديالو منين كان ما زال كيقرا، حيت كان تيهرب لهم من المدرسة ديال البيعتة لفرانساوية منين كان موراهيق باش يمشي مع لموشاغبين بحالو اللي كانو فلأحياء شعبية، باش يشاركهم لموغامرات ديالهوم. و تّعرف تا باللعب ديالو على الݣيطار. تنبأ ليه واحد الأوستاد ديالو ب الفشل، ولايني ݣاد خيب ضنو، حيت ولى واحد من كبار الكوميديين ف فرانسا، و ف لعلام.

مشا ل كانادا باش يقرا و ف عمرو ف ديك لوقيتة 17 عام. من بعد نتاقل من مونتريال ل باريس عام 1992 باش إكمل قرايتو. بدات لمسيرة ديال ݣاد المالح مع التمتيل ف عام 1995 حيث دار أول عرض فوكاهي على خشبات المسارح لفرانساوية، كانت لبدية مع Décalage، ولكن الشوهرة و النجومية ديالو كانت ف عرضو لكوميدي La vie normale (لحياة لعادية) واللي جال بيها فبزاف ديال لبلدان بحال فرانصا، كانادا و المغريب. بعد هاد لعرض كان الموعد مع عرض أخور اللي هو L'autre c'est moi (لاخور هو أنا) واللي نجح لو بزاف ف فرانسا و كانادا و لميريكان، نجاح خلاه ف قمة عرش لفوكاهة لفرانساوية، حيت تختار ف يناير 2007 كأكتر الشخصيات لفرانساوية ف النشوطية. ݣاد المالح دار دورة فنية ف ؤروپا و أمريكا الشمالية، اللي قدم فيها آخر عرض كوميدي ليه بعنوان "با فوق لخشبة".

زيادة على لعروض لمسرحية نشط ݣاد لمالح ف بزاف ديال لأفلام اللي لعبهوم مع فنانين فرانساويين كبار، كيما قام ب تضامون معا بلادو لمغريب، حيت دار فعام 2004 خدايم ديال المعاونة عاون بها ضحايا زلزال الحسيمة ف لمغريب اللي وقع ف 24 فبراير من العام نفسو. عام 2006 ختاروه لفرانساويين باش يكون لفنان لكوميدي لفرانساوي اللول ل داك لعام.

تصغير|يسار|200px|قاعة أوليمپيا Olympia لمشهورة ف باريس لي عرض فيها ݣاد المالح مسرحية لاخور هو أنا.
ف عام 2022، تݣال بلي دخل للمسيحية على لمدهب ديال لكنيسة رومانية لكاتوليكية، ولايني ف 2023 نفى بلي عتانق لمسيحية.

 لمواقف ديالو 

ݣاد لمالح عبّر على ليفتخار ديالو ب تامغرابيت ف لحفلات ديالو، و حتى ف زيارات ديالو مرة مرة للمغرب. عندو دار ف لحي اللي تولد فيه ف الدار البيضا، و بزاف ديال الناس من عائلتو عايشين ف أمان ف نفس لمدينة اللي كبر فيها.

ف كل لحفلات لكوميدية اللي قدمها ݣاد كيهضر على لكاريير ديالو كـ إنسان مغريبي نتاقل و ف عمرو 17 عام ل كيبيك لكانادية باش يقرا لعلوم سياسية واللي ختار بعدها فرانسا باش يقرا المسرح وتما بان مزيان كـ كوميدي.

نوضات عليه جورانالات ديال لبنان واحد الضجة بسباب إدعاء هاديك الجورانالات ب اللي بان ف تصويرة لابس التريي ديال جيش الدفاع الإسرائيلي الشي اللي خلاها تتهمو بالخدمة لعسكرية ف إسرائيل.

نهار عيطات عليه قناة فرانساوية يهودية باش يهضر على خدايمو، قدم راسو كـ مغريبي يهودي عايش ف فرانسا، ݣاد ما تنكرش لتمغرابيت ديالو ولا تنكر لتيهوديت ديالو، ولا تنكر للبلد اللي ولى فيه نجم.

 شوف عاود 
 إيلي سمون
 شمعون أزولاي
 آري المالح

 مصادر 

تصنيف:زيادة 1971
تصنيف:ناس تزادو ف الدار البيضا
تصنيف:ناس قراو ف ليسي ليوطي
تصنيف:أمازيغ يهود
تصنيف:ناس خداو وسام لفنون و لأداب من رتبة فارس (فرانسا)
تصنيف:كاتب كانادي
تصنيف:كتاتبيا مغاربا د لقرن 20
تصنيف:كاناديين من أصل مغريبي
تصنيف:كاناديين من أصل يهودي مغريبي
تصنيف:كوميديين مغاربا
تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:مومتيل مسراحي مغريبي
تصنيف:مومتيلين مغاربا د لقرن 20
تصنيف:مومتيلين مغاربا د لقرن 21
تصنيف:زماڭريا مغاربا ف فرانسا
تصنيف:زماڭريا مغاربا ف كانادا
تصنيف:مغاربا يهود ف لقرن 20
تصنيف:ناس حيين
تصنيف:مقالات فيها مصدر و 3000 بايت
تصنيف:ناس د الدار البيضا
تصنيف:مغاربا يهود ف لقرن 21
تصنيف:كتاتبيا مغاربا د لقرن 21